chhatramani/nepal_legal_regulations_corpus_np huggingface dataset:
वैदेशिक रोजगार न्यायाधिकरण नियमावली २०६८ (Foreign Employment Tribunal Regulation, 2011)

(ग) अभियोगको विवरण, । (घ) कुन कानून अन्तर्गत न्यायाधिकरणको क्षेत्राधिकारभित्र पर्ने हो सो कुरा, । (ङ) वादीको दावीसँग सम्बन्धित कानून, । (च) हदम्याद सम्बन्धी कुरा, । (छ) वादी दावीलाई समर्थन गर्ने सम्बन्धित प्रमाणहरु, । (ज) अभियुक्तलाई हुनु पर्ने सजाय, । (झ) प्रतिवादीको सम्पत्तिको विवरण, । (ञ) अपराधबाट क्षति पुगेको व्यक्तिलाई क्षतिपूर्ति भराई दिनु पर्ने भए सो क्षतिपूर्तिको रकम, । (ट) अन्य आवश्यक कुराहरु । (२) उपनियम (१) मा उल्लेख भएदेखि बाहेक अभियोगपत्रमा थाहा भएसम्म प्रतिवादीको परिचायात्मक विवरणमा घर नम्बर, प्रतिवादीको उमेर, पेशा, हुलिया, नागरिकता वा राहदानी नम्बर, इमेल, फ्याक्स, टेलिफोन नम्बर खुलाउनु पर्नेछ । (३) प्रतिवादीको परिचायात्मक विवरण नखुलेको अभियोगपत्र दर्ता हुने छैन । तर अभियोगपत्रमा एक भन्दा बढी प्रतिवादी भएकोमा वतन स्पष्ट खुलाइएको प्रतिवादीको हकमा मुद्दाको कारबाही र किनारा हुनेछ । वतन नखुलाइएको प्रतिवादीको हकमा मुद्दा दर्ता हुन नसक्ने भनी कारण सहितको व्यहोरा जनाई दरपीठ गरी सोको जानकारी अनुसन्धान अधिकृतलाई दिनु पर्नेछ । (४) न्यायाधिकरणमा दायर भएको मुद्दाको अभियोगपत्रमा खुलाइएको प्रतिवादीको वतन वास्तविक नभएको कारणबाट म्याद तामेल हुन सकेको रहेनछ भने त्यस्तो प्रतिवादीको हकमा मुद्दा तामेलीमा राख्न सकिनेछ । ६. अभियोगपत्रको जाँचबुझ र दरपीठ: (१) नियम ५ बमोजिमको अभियोगपत्र पेश भएपछि रजिष्ट्रारले जाँचबुझ गर्दा बेरीतको देखिए त्यसको कारण खोली अभियोगपत्र दरपीठ गर्न सक्नेछ । (२) उपनियम (१) बमोजिम अभियोगपत्र दरपीठ गरेकोमा त्यसको जानकारी अनुसन्धान अधिकृतलाई दिनु पर्नेछ । (३) उपनियम (२) बमोजिम रजिष्ट्रारले गरेको दरपीठ उपर न्यायाधिकरणमा निवेदन दिन सकिनेछ । ७. अभियोगपत्र दर्ता गरी निस्सा दिनु पर्ने: नियम ६ बमोजिम अभियोगपत्र जाँची हेर्दा रीतपूर्वकको देखिए उसै दिन दर्ता गरी अनुसन्धान अधिकृतलाई त्यसको निस्सा दिनु पर्नेछ । ८. बयान र थुनछेक सम्बन्धी व्यवस्था: (१) अभियोगपत्र दर्ता भए पछि प्रतिवादी उपस्थित भए सोही दिन निजको बयान गराई थुनछेक सम्बन्धी आदेश गर्नु पर्नेछ । (२) थुनछेक सम्बन्धी व्यवस्था प्रचलित कानून बमोजिम हुनेछ । ९. म्याद तारेख सम्बन्धी व्यवस्था: (१) प्रतिवादीको नाममा म्याद जारी गर्दा बाटोको म्याद बाहेक सात दिनको म्याद दिनु पर्नेछ । (२) न्यायाधिकरण कारबाही चलेको कुनै मुद्दामा गुज्रेको म्याद वा तारेख थमाउन पाइने छैन । तर- । (क) पक्षको काबु बाहिरको परिस्थितिले गर्दा म्याद वा तारेख गुज्रेको भन्ने न्यायाधिकरणलाई लागेमा बढीमा दुई पटकसम्म गरी जम्मा पन्ध्र दिनसम्मको म्याद तारेख थामी दिन सकिनेछ । (ख) संवत् २०७५ भदौ १ गतेदेखि मुलुकी ऐन खारेज भइसकेको । मुलुकी ऐन, अदालती बन्दोबस्तको महलको ६२ नं.र १७५ नं. मा लेखिए जति कुरामा सोही बमोजिम हुनेछ । १०. म्याद तामेल गर्ने: (१) यस नियमावली बमोजिम म्याद जारी गर्दा संक्षिप्त कार्यविधि ऐन, २०२८ को दफा ७ बमोजिम गर्नु पर्नेछ । (२) उपनियम (१) बमोजिमको म्याद तामेल न्यायाधिकरण आफैले वा सम्बन्धित जिल्ला अदालत मार्फत गराउन सक्नेछ । ११. विद्युतीय माध्यम वा पत्रिका मार्फत म्याद तामेल हुन सक्ने: (१) नियम १० बमोजिम प्रतिवादीलाई म्याद तामेल हुन नसकेमा देहाय बमोजिम म्याद तामेल गराउन सकिनेछ:- ।
वैदेशिक रोजगार न्यायाधिकरण नियमावली २०६८ (Foreign Employment Tribunal Regulation, 2011)

(२) उपनियम (१) बमोजिमको म्याद तामेल न्यायाधिकरण आफैले वा सम्बन्धित जिल्ला अदालत मार्फत गराउन सक्नेछ । ११. विद्युतीय माध्यम वा पत्रिका मार्फत म्याद तामेल हुन सक्ने: (१) नियम १० बमोजिम प्रतिवादीलाई म्याद तामेल हुन नसकेमा देहाय बमोजिम म्याद तामेल गराउन सकिनेछ:- । (क) म्याद तामेल गरिनु पर्ने प्रतिवादीको कुनै फ्याक्स नम्बर, इमेल वा अभिलेख हुन सक्ने विद्युतीय माध्यमको ठेगाना भए सो माध्यमबाट, वा । (ख) कुनै राष्ट्रिय दैनिक पत्रिकामा सूचना प्रकाशित गरेर । (२) उपनियम (१) को खण्ड (ख) बमोजिम सूचना प्रकाशन गर्दा लाग्ने खर्च प्रतिवादीबाट बिगो सरह असुल गर्नु पर्नेछ । १२. म्याद तामेल भई आएपछि गर्नु पर्ने कारबाही: म्याद तामेल भई आएपछि रजिष्ट्रारले रीतपूर्वक तामेल भएको छ वा छैन हेरी आवश्यक भए फाँटवालाको प्रतिवेदन समेत लिई जाँची बेरीतको देखिए बदर गरी पुनः रीतपूर्वक म्याद तामेल गर्न लगाई रीतपूर्वकको तामेली प्रति मिसिलसाथ राखी पेश गर्नु पर्नेछ । १३. म्याद तामेलको अभिलेख: (१) न्यायाधिकरणबाट जारी गरिएको म्यादको अभिलेख प्रत्येक तामेलदार पिच्छे अलग अलग रुपमा देखिने गरी रजिष्ट्रारबाट प्रमाणित गराई राख्नु पर्नेछ । (२) म्याद तामेल गर्न पठाइएको म्याद तामेलदारले बुझिलिएको मितिले बाटाका म्याद बाहेक दुई दिनभित्र तामेल गरी सोको प्रतिवेदन पेश गर्नु पर्नेछ । (३) उपनियम (२) बमोजिमको अवधित्रिम म्याद तामेल गर्न नसकेको मनासिव कारण देखाउन नसकेमा त्यस्तो तामेलदार उपर प्रचलित कानून बमोजिम विभागीय कारबाही गर्न सकिनेछ । परिच्छेद-४ । तारेख तथा प्रमाण बुझ्ने सम्बन्धी व्यवस्था । १४. तारेख दिने व्यवस्था: (१) प्रतिवादीलाई तारेख तोक्दा सो तोकिएको तारेखका दिन गरिने कामको व्यहोरा तारेख भर्पाई र तारेख पर्चामा खुलाउनु पर्नेछ । (२) तारेखमा तोकिएको समयमा मुद्दाको प्रतिवादी उपस्थित हुन नआए पनि मुद्दामा गर्नु पर्ने कारबाही गर्न बाधा पर्ने छैन । १५. प्रमाण बुझ्ने आदेश: (१) प्रतिवादीको बयान भएपछि पेश भएको मुद्दामा दाखिल भएका लिखत र प्रमाणहरु हेरी के कति कुरामा निर्णय दिनु पर्ने हो आदेशमा उल्लेख गरी त्यसको लागि कुन कुन प्रमाण बुझ्नु पर्ने हो प्रष्ट गरी प्रमाण बुझ्ने आदेश गर्नु पर्नेछ । (२) उपनियम (१) बमोजिम प्रमाण बुझ्ने आदेश भइसके पछि मुद्दाका पक्षले मुद्दाको पेशी अगावै आफ्नो प्रमाण पेश गर्नु पर्नेछ । १६. छुट प्रमाण पेश गर्ने: प्रचलित कानून बमोजिम प्रमाण लाग्न सक्ने कागजपत्र कुनै कारणले न्यायाधिकरण समक्ष पेश हुन सकेको रहेनछ भने त्यस्तो प्रमाण पक्षले मुद्दाको पेशी चढ्नु पूर्व न्यायाधिकरण समक्ष पेश गर्नु पर्नेछ । १७. लिखत जाँच: (१) न्यायाधिकरण समक्ष पेश भएको लिखत सद्धे कीर्ते छुट्टाउनु पर्ने भई रेखा वा हस्ताक्षर विशेषज्ञलाई जाँच गराउनु परेमा ल्याप्पे कीर्ते वा लेख कीर्ते भन्नेबाट चाहिने दस्तुर दाखिल गर्न लगाई रेखा वा हस्ताक्षर विशेषज्ञ कहाँ पठाउनु पर्नेछ । (२) उपनियम (१) बमोजिमको लिखत कीर्ते ठहरिएमा सद्धे भन्नेबाट कीर्ते भन्नेलाई ल्याप्पे वा हस्ताक्षर जँचाउदा लागेको दस्तुर भराई दिनु पर्नेछ ।
वैदेशिक रोजगार न्यायाधिकरण नियमावली २०६८ (Foreign Employment Tribunal Regulation, 2011)

(२) उपनियम (१) बमोजिमको लिखत कीर्ते ठहरिएमा सद्धे भन्नेबाट कीर्ते भन्नेलाई ल्याप्पे वा हस्ताक्षर जँचाउदा लागेको दस्तुर भराई दिनु पर्नेछ । १८. साक्षी बुझ्ने: (१) अभियोगपत्रमा वा प्रतिवादीको बयानमा साक्षीको उल्लेख भएमा प्रतिवादीको बयान लिई सकेपछि अदालतबाट साक्षी वकाउने तारेख तोकेको दिन सम्बन्धित पक्षले साक्षी बकाई पाउँ भनी निवेदन गरेमा न्यायाधिकरणले त्यस्तो साक्षीको बकपत्र गराउनु पर्नेछ । (२) उपनियम (१) मा जुनसुकै कुरा लेखिएको भए तापनि कुनै साक्षी मुलक बाहिर जानु पर्ने भै तोकिएको समयमा उपस्थित हुन नसक्ने मनासिव माफिकको कारण देखाई न्यायाधिकरण समक्ष लिखित अनुरोध गरेमा न्यायाधिकरणले तत्काल साक्षीको बकपत्र गराउनु पर्नेछ । (३) उपनियम (१) बमोजिम निवेदन परेमा रजिष्ट्रारले साक्षीको नाउँमा न्यायाधिकरणमा उपस्थित हुने दिन तोकी सात दिनको म्याद पठाउनु पर्नेछ । (४) उपनियम (३) बमोजिमको साक्षीलाई न्यायाधिकरण समक्ष उपस्थित गराउने दायित्व सम्बन्धित पक्षको हुनेछ । (५) उपनियम (४) बमोजिम तोकिएको तारेखमा उपस्थित नहुने साक्षीको वकपत्र हुने छैन । (६) उपनियम (५) मा जुनसुकै कुरा लेखिएको भए तापनि मुद्दामा नबुझी नहुने साक्षीको हकमा मुलुकी ऐन अदालती बन्दोवस्तको ११५ नं. बमोजिम म्याद जारी गरी साक्षी बझ्न सकिनेछ । १९. साक्षी बकाउने: (१) तारेखको दिन हाजिर रहेका पक्ष विपक्षसँग साक्षीको नामावली लिई मिसिलसाथ राखी बकपत्र गराउनका लागि इजलास सहायकले इजलास समक्ष पेश गर्नु पर्नेछ । (२) उपनियम (१) बमोजिम साक्षीको वकपत्र गराउँदा सदस्यको रोहवरमा मात्र वकपत्र गराउनु पर्नेछ । (३) उपनियम (२) बमोजिम साक्षीको बकपत्र गराउँदा साक्षीको परिचय खुल्ने परिचयपत्रको प्रतिलिपि मिसिल संलग्न गर्नु पर्नेछ । (४) यस नियम बमोजिम साक्षी बुझ्न तोकिएको दिन अपरान्ह १.०० बजेसम्म पनि अर्को पक्ष उपस्थित नभए उपस्थित पक्षको साक्षीको बकपत्र गराउने कार्य रोक्नु हुँदैन । (५) साक्षीको बकपत्र गराउँदा निज साक्षीले कुनै खास प्रकारको हाउभाउ देखाएमा वा अस्वाभाविक मानवीय कृयाकलाप प्रदर्शन गरेमा सो कुरा सदस्यले बकपत्रमा जनाई सही गरी राख्नु पर्नेछ । (६) साक्षीको बकपत्र गराउँदा कुनै साक्षीलाई अनुचित, असम्बद्ध वा वेइज्जत गर्ने वा झिझ्याउने किसिमको प्रश्न सोधिएकोमा प्रतिवादी तर्फबाट आपत्ति नगरिएको अवस्थामा पनि सदस्य आफैले त्यस्तो प्रश्न सोध्न मनाही गर्नु पर्नेछ । (७) प्रतिवादीको उपस्थिति वा अन्य कुनै मनासिव कारणले कुनै साक्षीलाई बकपत्र गर्न अनुचित दवाव परेको वा दवाव पर्ने प्रबल सम्भावना छ भन्ने कुरा न्यायाधिकरणलाई लागेमा त्यस्तो प्रतिवादीको उपस्थितिलाई अप्रत्यक्ष तुल्याउने, निज प्रतिवादीको कानून व्यवसायी वा निजले रोजेको मानिसको रोहवरमा बकपत्र गराउने गरी न्यायाधिकरणले आवश्यक व्यवस्था मिलाउन सक्नेछ । परिच्छेद-५ । पेशी सम्बन्धी व्यवस्था । २०. पेशी सूची प्रकाशन गर्ने: (१) रजिष्ट्रारले आगामी हप्ताको लागि पेशीको तारेख तोकिएको मुद्दाहरूको सूची मुद्दाको दर्ताक्रम अनुसार तयार गरी प्रत्येक हप्ताको बिहीबारसम्ममा अध्यक्ष समक्ष पेश गर्नेछ ।
वैदेशिक रोजगार न्यायाधिकरण नियमावली २०६८ (Foreign Employment Tribunal Regulation, 2011)

परिच्छेद-५ । पेशी सम्बन्धी व्यवस्था । २०. पेशी सूची प्रकाशन गर्ने: (१) रजिष्ट्रारले आगामी हप्ताको लागि पेशीको तारेख तोकिएको मुद्दाहरूको सूची मुद्दाको दर्ताक्रम अनुसार तयार गरी प्रत्येक हप्ताको बिहीबारसम्ममा अध्यक्ष समक्ष पेश गर्नेछ । (२) उपनियम (१) मा जुनसुकै कुरा लेखिएको भए तापनि पेशी सूची तयार गर्दा मुल्तबीबाट जागेका मुद्दा वा सर्वोच्च अदालतको निर्णय बमोजिम पुनः इन्साफका लागि दर्ता भएको मुद्दाको शुरु दर्ता मितिलाई नै आधार मानी दर्ताक्रम निर्धारण गर्नु पर्नेछ । (३) उपनियम (१) बमोजिम पेशी सूचीमा मुद्दाका पक्षहरूको नाम, मुद्दाको नम्बर, मुद्दा पेश हुने दिन र मुद्दामा कानून व्यवसायी नियुक्त भएको भए निजको नाम समेत उल्लेख गरेर शुक्रबारसम्म न्यायाधिकरणको सूचनापाटीमा टाँस गरी सक्नु पर्नेछ । (४) उपनियम (१) बमोजिम साप्ताहिक मुद्दा पेशी सूचीमा परेका मुद्दाहरूमध्येबाट रजिष्ट्रारले दैनिक मुद्दा पेशी सूची तयार गरी सूचनापाटीमा टाँस गर्न लगाउनु पर्नेछ र एक एक प्रति पेशी सूची सदस्यहरूलाई दिनु पर्नेछ । (५) उपनियम (१) बमोजिम दैनिक पेशी सूची तयार गर्दा मुद्दा दर्ता मितिको आधारमा देहायको क्रममा तयार गर्नु पर्नेछ:- । (क) अघिल्लो दिन हेर्दा हेर्दै बाँकी रहेको मुद्दा, । (ख) थुनुवा भएको मुद्दा, । (ग) महिला जाहेरवाला वा पीडित भएको मुद्दा, । (घ) पूर्व आदेश अनुसार पेशीको निश्चित मिति तोकिएको मुद्दा । (६) न्यायाधिकरणमा दायर भएको अभियोगपत्रसाथ वा न्यायाधिकरणबाट जारी भएको म्याद पूर्जी वा वारेन्टबाट हाजिर हुन वा पक्राउ भई आएको व्यक्तिको हकमा तत्काल बयान गराई थुनछेकको कारबाही गर्नु पर्ने रहेछ भने दैनिक मुद्दा पेशी सूचीमा नचढेको भए पनि कारबाही गर्न सकिनेछ । (७) इजलास सहायकले मुद्दा पेशी हुने दिन मिसिल बुझी इजलास समक्ष पेश गर्नु पर्नेछ । सो मिसिलउपर छलफल टुङ्गिई फैसला वा आदेश लेखिने भए बाहेक त्यस दिनको काम समाप्त भएपछि इजलास सहायकले सो मिसिल सम्बन्धित फाँटवालालाई फिर्ता दिनु पर्नेछ । २१. बहस व्यवस्थापन: (१) मुद्दाको बहस सुनुवाईको प्रारम्भमा न्यायाधिकरणले त्यस मुद्दामा निर्णय गर्नु पर्ने प्रश्नहरूमा सीमित रही बहस गर्न पक्ष वा कानून व्यवसायीलाई निर्देशन दिन सक्नेछ । (२) मुद्दाको प्रकृति र विषयवस्तु हेरी न्यायाधिकरणले बहसको समय तोक्न सक्नेछ । सो तोकिएको समयभित्र सीमित रही कानून व्यवसायीले बहस गर्नु पर्नेछ । (३) मुद्दामा जटिल कानूनी प्रश्न समावेश भएको देखी न्यायाधिकरणले आवश्यक ठानेमा वा पक्षको कानून व्यवसायीले बहसनोट पेश गर्न चाहेमा न्यायाधिकरणले पेशी तारेखको दुई दिन अगाडि बहसनोट पेश गर्न आदेश दिन सक्नेछ । (४) उपनियम (३) बमोजिम बहस नोट पेश गर्ने आदेश न्यायाधिकरणले दिएमा सम्बन्धित कानून व्यवसायीले तोकिएको दिनमा लिखित बहस नोट पेश गर्नु पर्नेछ । २२. मुद्दा हेर्न नरोकिने: (१) दैनिक पेशी सूचीमा चढेको कुनै पनि मुद्दा तारेख गुजारी थाम्न पाउने म्याद बाँकी भएको भन्ने समेत कुनै कारणले सो सूचीबाट हटाइने छैन । न्यायाधिकरणबाट खोजेका वखत पक्ष वा निजको वारेस वा कानून व्यवसायी हाजिर नभए पनि मुद्दा स्थगित हुने छैन । ठहरे बमोजिम फैसला हुनेछ ।
वैदेशिक रोजगार न्यायाधिकरण नियमावली २०६८ (Foreign Employment Tribunal Regulation, 2011)

२२. मुद्दा हेर्न नरोकिने: (१) दैनिक पेशी सूचीमा चढेको कुनै पनि मुद्दा तारेख गुजारी थाम्न पाउने म्याद बाँकी भएको भन्ने समेत कुनै कारणले सो सूचीबाट हटाइने छैन । न्यायाधिकरणबाट खोजेका वखत पक्ष वा निजको वारेस वा कानून व्यवसायी हाजिर नभए पनि मुद्दा स्थगित हुने छैन । ठहरे बमोजिम फैसला हुनेछ । (२) उपनियम (१) मा जुनसुकै कुरा लेखिएको भए तापनि मुद्दाको सुनुवाई प्रारम्भ हुनुभन्दा पहिले आफ्नो काबुभन्दा बाहिरको परिस्थितिले गर्दा न्यायाधिकरणमा उपस्थित हुन नसक्ने कुनै मनासिव कारण देखाई न्यायाधिकरण समक्ष मुद्दाको पक्ष वा कानून व्यवसायीले इजलास बस्नु पूर्व निवेदनपत्र दिएमा न्यायाधिकरणले बढीमा दुई पटकसम्म मुद्दाको सुनुवाई स्थगित गर्न सक्नेछ । साप्ताहिक पेशी सूचीमा चढेको मुद्दा हटाउन निवेदन परेमा उक्त मुद्दा दैनिक पेशी सूचीमा समावेश हुने छैन । (३) उपनियम (२) मा जुनसुकै कुरा लेखिएको भए तापनि न्यायाधिकरणबाट प्राथमिकता दिई हेर्न आदेश भएको मुद्दा, एकै पक्षको एक भन्दा बढी कानून व्यवसायी रहेको मुद्दा, हेर्दा हेर्दैको मुद्दा, दुई पटक पेशी स्थगित भई सकेको मुद्दा र प्रचलित कानून बमोजिम मुद्दा फैसला गर्नु पर्ने समयावधि नाघेका मुद्दाको सुनुवाई स्थगित हुने छैन । परिच्छेद-६ । न्यायाधिकरणका कर्मचारी र तिनीहरूको काम कर्तव्य । २३. कर्मचारीको व्यवस्था: न्यायाधिकरणको काम कारबाहीका लागि आवश्यक पर्ने देहायका कर्मचारीहरू न्यायाधिकरणमा रहने छन्:- । (क) रजिष्ट्रार । (ख) इजलास सहायक । (ग) अभिलेख संरक्षक । (घ) फाँटवाला । (ङ) सुरक्षाकर्मी । (च) अन्य कर्मचारीहरू । २४. न्यायाधिकरणका शाखाहरु: न्यायाधिकरणमा साधारणतया देहायका शाखाहरु रहनेछन्:- । (क) प्रशासन शाखा । (ख) मुद्दा शाखा । (ग) अभिलेख शाखा । (घ) लेखा शाखा । (ङ) अन्य शाखाहरु । २५. रजिष्ट्रार तोक्ने: (१) नेपाल सरकारले न्यायाधिकरणको सामान्य निर्देशन तथा नियन्त्रणमा रही न्यायाधिकरणको प्रशासन सम्बन्धी काम गर्न नेपाल न्याय सेवाको कम्तीमा राजपत्राङ्कित द्वितीय श्रेणीको अधिकृतलाई रजिष्ट्रारको काम गर्न तोक्नेछ । (२) न्यायाधिकरणका सबै कर्मचारीहरु रजिष्ट्रारको प्रशासकीय रेखदेख र नियन्त्रणमा रहनेछन् । २६. रजिष्ट्रारको काम, कर्तव्य र अधिकार: (१) यस नियमावलीमा अन्यत्र उल्लिखित काम, कर्तव्य र अधिकारका अतिरिक्त रजिष्ट्रारको काम, कर्तव्य र अधिकार देहाय बमोजिम हुनेछ:- । (क) न्यायाधिकरणमा दर्ता हुने अभियोगपत्र, उजूरी, निवेदन लगायतका लिखतहरु हेरी जाँची रीत पुगेको भए दर्ता गर्ने वा दर्ता गर्न नमिल्ने भए कारण जनाई दरपीठ गर्ने, । (ख) मुद्दामा पेश भएका नक्कल कागजलाई सक्कलसँग भिडाई ठीक देखिएमा प्रमाणित गर्ने र सक्कलमा केही कैफियत देखिएमा सो कैफियत जनाई सम्बन्धित पक्षको सहीछाप गराई राख्ने, । (ग) पक्षले कानून व्यवसायी नियुक्तिको लागि पेश गरेको वकालतनामा दर्ता गर्ने, । (घ) पक्षलाई म्याद वा सूचना जारी गर्ने र तामेल गराउने, । (ङ) मनासिब माफिकको कारण जनाई पक्षलाई तारेख तोकिदिने, । (च) न्यायाधिकरणमा दर्ता हुन आएका निवेदनपत्रमा प्रचलित कानून बमोजिम लाग्ने रकम दाखिला गर्न लगाउने, । (छ) मुद्दाको दर्ता डायरी कायम गरी त्यसमा हरेक मुद्दाको कारबाहीको लागि दिइएको तारेख समेत खुल्ने गरी कारबाहीको अद्यावधिक विवरण राख्ने, । (ज) मुद्दासँग सम्बन्धित कागजातहरु सुरक्षितसँग राख्न लगाउने, ।
वैदेशिक रोजगार न्यायाधिकरण नियमावली २०६८ (Foreign Employment Tribunal Regulation, 2011)

(च) न्यायाधिकरणमा दर्ता हुन आएका निवेदनपत्रमा प्रचलित कानून बमोजिम लाग्ने रकम दाखिला गर्न लगाउने, । (छ) मुद्दाको दर्ता डायरी कायम गरी त्यसमा हरेक मुद्दाको कारबाहीको लागि दिइएको तारेख समेत खुल्ने गरी कारबाहीको अद्यावधिक विवरण राख्ने, । (ज) मुद्दासँग सम्बन्धित कागजातहरु सुरक्षितसँग राख्न लगाउने, । (झ) वार्षिक प्रतिवेदन तयार गर्ने वा गर्न लगाउने, । (ञ) न्यायाधिकरणको आदेश बमोजिम गर्नुपर्ने काम कारबाही सम्बन्धमा लेखापढी गर्ने, । (ट) प्रचलित कानून बमोजिम मिसिल कागजात सुरक्षित रुपमा राख्ने, रेखदेख गर्ने वा गराउने, । (ठ) धुल्याउनु पर्ने कागजात प्रचलित कानून बमोजिम धुल्याउने वा धुल्याउन लगाउने, । (ड) प्रचलित कानून बमोजिम वारेसनामा लिने तथा मुद्दा सकार गराउने, । (ढ) न्यायाधिकरणबाट भएको आदेश बमोजिमको काम कारबाही कार्यान्वयन गर्ने वा गराउने, । (ण) न्यायाधिकरणबाट भएको आदेश बमोजिम धरौटी वा जमानत लिने, । (त) कामको बोझको आधारमा कर्मचारीहरुको कामको बाँडफाँड गर्ने, । (थ) सदस्यको अनुपस्थितिमा कानून बमोजिम तहकिकात गर्ने सिलसिलामा अभियुक्तलाई प्रहरी हिरासतमा राख्न म्याद थप दिने, । (द) सदस्यको अनुपस्थितिमा बयान वकपत्र गराउने, पुर्पक्षका लागि अभियुक्तलाई थुनामा राख्ने वा जमानत वा तारेखमा छाड्ने आदेश दिने, । (न) अन्य आवश्यक प्रशासनिक काम कारबाही गर्ने । (२) उपनियम (१) को खण्ड (थ) र (द) बमोजिम रजिष्ट्रारले गरेको आदेश न्यायाधिकरणमा सदस्य उपस्थित भए पछि पुनर्विचारको लागि पेश गर्नुपर्नेछ र सदस्यको आदेश बमोजिम गर्नु गराउनु पर्नेछ । (३) यस नियमावली बमोजिम रजिष्ट्रारमा निहित अधिकार अध्यक्षको पूर्व स्वीकृति लिई रजिष्ट्रारले आवश्यकता अनुसार आफूभन्दा मुनिको कर्मचारीलाई प्रत्यायोजन गर्न सक्नेछ । तर उपनियम (१) को खण्ड (ण), (थ) र (द) बमोजिमको अधिकार प्रत्यायोजन गर्न सकिने छैन । २७. इजलास सहायकको काम र कर्तव्य: यस नियमावलीमा अन्यत्र उल्लेख भएको काम र कर्तव्यका अतिरिक्त इजलास सहायकको काम र कर्तव्य देहाय बमोजिम हुनेछ:- । (क) न्यायाधिकरणमा पेश हुने मुद्दाको मिसिलहरु जिम्मा लिई मुद्दाको संक्षिप्त व्यहोरा न्यायाधिकरणलाई सुनाउने, । (ख) फैसला वा आदेश भएका, फैसला वा आदेश सुनाउन तारेख तोकिएका र लगातार सुनुवाई हुँदै गरेका मुद्दाका मिसिल आफ्नो जिम्मा राख्ने, । (ग) सुनुवाई भएको मुद्दाको फैसला वा आदेश तयार गर्ने कार्यमा सदस्यलाई सहयोग गर्ने, । (घ) राय किताब जिम्मा लिने, । (ङ) रजिष्ट्रारले अधिकार प्रत्यायोजन गरी तोकिदिएको कार्यहरु गर्ने । २८. अभिलेख संरक्षकको काम र कर्तव्य: अभिलेख संरक्षकको काम र कर्तव्य देहाय बमोजिम हुनेछ:- । (क) छिनुवा मिसिलहरु जिम्मा लिई पञ्जिका बमोजिमको कागजपत्र भए नभएको जाँची साल सालको छुट्याई सुरक्षित राख्ने, । (ख) मुद्दा फैसला हुँदा हाजिर नभएका पक्षलाई पुनरावेदनको म्याद जारी गरेको र फैसला बमोजिमका काम कार्यान्वयन भएको निस्सा मिसिल सामेल छ छैन सो समेत जाँची मिसिल जिम्मा लिने र पुनरावेदन परे पुनरावेदन सुन्ने अदालतमा पठाउने कारबाही गर्ने, । (ग) कानून बमोजिम धुल्याउने कागजको सूची तयार गरी मिसिल छुट्याई रजिष्ट्रारलाई जाँचेई निजको रोहवरमा कागज मिसिल धुल्याउने र धुल्याएका मिसिलहरुको अभिलेख राख्ने, । (घ) नक्कलको लागि दरखास्त परेमा रीत पुऱ्याई नक्कल दिने, ।
वैदेशिक रोजगार न्यायाधिकरण नियमावली २०६८ (Foreign Employment Tribunal Regulation, 2011)

(ग) कानून बमोजिम धुल्याउने कागजको सूची तयार गरी मिसिल छुट्याई रजिष्ट्रारलाई जाँचेई निजको रोहवरमा कागज मिसिल धुल्याउने र धुल्याएका मिसिलहरुको अभिलेख राख्ने, । (घ) नक्कलको लागि दरखास्त परेमा रीत पुऱ्याई नक्कल दिने, । (ङ) साल सालको छिनुवा मिसिल अभिलेख किताबमा जनाई प्रमाणित गरी राख्ने, । (च) कुनै अदालतबाट मिसिल झिकाइएमा कानून बमोजिम रीत पुऱ्याई अभिलेख किताबमा जनाई सात दिनभित्र चलान गर्ने, कुनै अड्चन भए त्यसको जानकारी सम्बन्धित अदालतलाई दिन रजिष्ट्रार समक्ष पेश गर्ने । २९. फाँटवालाको काम र कर्तव्य: यस नियमावलीमा उल्लेख भएको काम र कर्तव्यका अतिरिक्त फाँटवालाको काम र कर्तव्य देहाय बमोजिम हुनेछ:- । (क) निवेदनपत्र र मुद्दा सम्बन्धी अन्य लिखतहरु बुझिलिने, मुद्दाको मिसिलको तायदाती फाराम बनाई क्रमसंख्या अनुसार लिखतहरु चढाउने, । (ख) मुद्दाको रुपमा कारबाही हुने निवेदनपत्र दर्ता भई सदस्यको आदेश भएपछि प्रतिवादीलाई म्याद पठाउने, । (घ) न्यायाधिकरणको म्यादमा वा पक्राउ परी आउने प्रतिवादीको बयान वा थुनछेकको आदेशका लागि न्यायाधिकरण समक्ष पेश गर्न इजलास सहायकलाई मिसिल जिम्मा दिने, । (ङ) न्यायाधिकरणमा पेश भई आएको, लगातार सुनुवाई भइरहेको र फैसला सुनाउने तारेख तोकिएको मिसिल बाहेक सुनुवाईको लागि पेश गर्न इजलास सहायकको जिम्मा दिएका मिसिल सोही दिन इजलास सहायकबाट आफ्नो जिम्मामा लिने, । (च) मुद्दा किनारा लागेपछि इजलास सहायकबाट मिसिल जिम्मा लिई मिसिलमा रीतपूर्वक कागज रहेको छ छैन जाँच्ने र फैसला वा आदेश बमोजिम जारी गर्नुपर्ने म्याद, सूचना, पूर्जी समेत जारी गरी लगत कसन दिई फैसला वा आदेश तयार भएको मितिले पन्ध्र दिनभित्र पञ्जिका दुरुस्त गराएर रजिष्ट्रारको निस्सा लगाई उक्त पञ्जिकासहितको मिसिल तुरुन्त अभिलेख शाखामा बुझाई दिने, । (छ) आफ्नो फाँटको दर्ताकिताब तयार गरी मुद्दाको मिसिल जिम्मा लिई लगत राख्ने, । (ज) आफ्नो फाँटमा दाखिल गर्न ल्याएका निवेदन बुझी लिई सदस्य समक्ष पेश गर्ने, । (झ) फैसला कार्यान्वयन गराउन सम्बन्धित जिल्ला अदालतमा पठाउने, । (ञ) आफ्नो जिम्माको चालू मिसिलको कागजपत्रको नक्कल रीत पुऱ्याई दिने । ३०. इजलासको समय र पोशाक: (१) सामान्यतया दिनको ११.०० बजेबाट न्यायाधिकरणको काम कारबाही शुरु गर्नुपर्नेछ । (२) न्यायाधिकरणमा बस्दा आशौच बारेको अवस्थामा बाहेक सदस्यले कालो कोटसहितको पूर्ण पोशाक लगाउनु पर्नेछ । ३१. न्यायाधिकरणले आन्तरिक कार्यविधि आफै व्यवस्थित गर्न सक्ने: यस नियमावलीमा लेखिएको कुराहरुमा यसै नियमावली बमोजिम र आन्तरिक कार्यविधि सम्बन्धी अन्य कुरामा न्यायाधिकरण आफैले आन्तरिक कार्यविधि बनाई व्यवस्थित गर्न सक्नेछ । ३२. उजूरी दिन सकिने: (१) यस नियमावली बमोजिम रजिष्ट्रारले दिएको आदेश उपर चित्त नबुझ्ने पक्षले सात दिनभित्र न्यायाधिकरण समक्ष उजूरी दिन सक्नेछ । (२) न्यायाधिकरणको कुनै कर्मचारीले कुनै काम गरी नदिएमा वा ढिलो गरिदिएमा वा गरिन आलताल गरेमा मर्का पर्ने व्यक्तिले न्यायाधिकरणका अध्यक्ष वा रजिष्ट्रार समक्ष लिखित वा मौखिक उजूरी गर्न सक्नेछ । (३) उपनियम (१) र (२) बमोजिमको उजूरी उपर छानविन गर्दा सम्बन्धित कर्मचारीले जानाजानी वा बदनियतपूर्ण कार्य गरेको देखिन आएमा अध्यक्षले त्यस्तो कर्मचारी । परिच्छेद-७ । फैशला र आदेश सम्बन्धी व्यवस्था ।
वैदेशिक रोजगार न्यायाधिकरण नियमावली २०६८ (Foreign Employment Tribunal Regulation, 2011)

(३) उपनियम (१) र (२) बमोजिमको उजूरी उपर छानविन गर्दा सम्बन्धित कर्मचारीले जानाजानी वा बदनियतपूर्ण कार्य गरेको देखिन आएमा अध्यक्षले त्यस्तो कर्मचारी । परिच्छेद-७ । फैशला र आदेश सम्बन्धी व्यवस्था । ३३. फैसला र आदेश: (१) मुद्दाको सुनुवाई गर्दा सम्बन्धित पक्षको भनाई र कानून व्यवसायी मुकरर गरिएको भए निजको बहस समेत समाप्त भएपछि न्यायाधिकरणबाट सोही दिन निर्णय सुनाउनु पर्नेछ । (२) उपनियम (१) बमोजिमको निर्णयको छोटकरी विवरण राय किताबमा लेखी सदस्यले दस्तखत गरी उपस्थित पक्षलाई सुनाई राय किताबमा सही समेत गराई सात दिनभित्र फैसला र अन्तिम आदेश लेखी मिसिल संलग्न गराउनु पर्नेछ । (३) मुद्दामा समावेश भएको विषयवस्तुको जटिलताको कारणले उपनियम (१) बमोजिम सोही दिन निर्णय सुनाउन नसक्ने अवस्था परेमा लिखित रुपमै फैसला सुनाउनको लागि न्यायाधिकरणले पन्ध्र दिनसम्मको तारेख तोक्न सक्नेछ । ३४. फैसला वा आदेशको ढाँचा: न्यायाधिकरणबाट हुने फैसला वा आदेश अनुसूची -१ बमोजिमको ढाँचामा लेख्नु पर्नेछ । ३५. फैसला लेख्दा खुलाउनु पर्ने व्यहोरा: फैसलामा आफ्नो ठहर लेख्दा वादी प्रतिवादीको दावी तथा जिकिर, निर्णय गर्नु पर्ने विषय, दुवै पक्षले पेश गरेका प्रमाणहरु, कानूनी प्रश्न भएकोमा त्यसको व्याख्या, कानून व्यवसायीको बहस जिकिर र निर्णयका आधारहरु समेतको व्यहोरा खुलाउनु पर्नेछ । ३६. मुद्दा छिन्नु पर्ने अवधि: (१) प्रतिवादीको बयान भएकोमा सो भएको मितिले र प्रतिवादीको बयान नभएकोमा सो हुने म्याद समेत भुक्तान भएको मितिले नब्बे दिनभित्र मुद्दाको किनारा गर्नु पर्नेछ । (२) उपनियम (१) मा जुनसुकै कुरा लेखिएको भए तापनि सो समय अगाडि नै मुद्दा किनारा गर्न अंग पुगिसकेको भए सो मितिले तीन दिनभित्र मुद्दाको फैसला गरी सक्नु पर्नेछ । ३७. मुल्तवी: न्यायाधिकरणमा परेको मुद्दासंग सम्बन्धित रहेको अन्य अदालतमा परेको मुद्दा फैसला नभई न्यायाधिकरणमा चलेको मुद्दा फैसला हुन नसक्ने वा अन्य अदालतमा चलेको मुद्दा नै न्यायाधिकरणमा चलेको, मुद्दाको प्रमाण लाग्ने वा प्रभाव पार्न सक्ने देखिएमा अघिल्लो मुद्दा फैसला नभएसम्म न्यायाधिकरणमा चलेको मुद्दालाई न्यायाधिकरणले मुल्तवीमा राख्ने आदेश दिन सक्नेछ । ३८. फैसला वा आदेशमा हेरफेर गर्न नहुने: (१) फैसला वा आदेशमा सदस्यको दस्तखत भईसकेपछि सो फैसला वा आदेशमा कसैले कुनै पनि किसिमले हेरफेर गर्नु हुँदैन । (२) उपनियम (१) मा जुनसुकै कुरा लेखिएको भए तापनि फैसला वा अन्तिम आदेशमा इन्साफमा हेरफेर नहुने लिपिको भूलबाट साधारण त्रुटीसम्म भए छुट्टै आदेश गरी भूलसुधार गर्न सकिनेछ । ३९. तायदाती फाराम खडा गर्नु पर्ने: न्यायाधिकरण समक्ष मुद्दा किनारा गर्नको लागि पेश हुने प्रत्येक मुद्दाको मिसिलको मुख्य मुख्य कागजको तायदाती फाराम तयार गरी मिसिल साथ राख्नु पर्नेछ । ४०. निर्णयको कार्यान्वयन: न्यायाधिकरणबाट भएको फैसला वा आदेश जिल्ला अदालतबाट प्रचलित कानून बमोजिम कार्यान्वयन गर्नु गराउनु पर्नेछ । ४१. कारागारमा पठाउने: मुद्दाको अन्तिम फैसला वा आदेश भई फैसला वा आदेश बमोजिम कसैलाई कैद गर्नु पर्दा वा लागेको दण्ड, जरिवाना वा बिगो समेतको रकम प्रचलित कानून बमोजिम असुल उपर हुन नसकेमा कैद, दण्ड, जरिवाना वा बिगो लागेको व्यक्तिलाई स्थानीय कारागारमा पठाउनु पर्नेछ ।